钦定古今图书集成/理学汇编/学行典/第253卷 > 周绅
## 钦定古今图书集成/理学汇编/学行典/第253卷 > 周绅

按《处州府志》：“周绅，字文佩，遂昌人。持身敦谨，夙以孝
闻。少尝业儒，既长，从事邑掾，奉公守法，令君多器重
之。以考中授惠安尉。时刘弘道为之宰，诸所规为，相
与谋议，民心胥悦，有刘父周母之谣。及居家，遇荒岁，
尝出赀贷人，不取其息。负不能偿者，焚其券，不使儿
孙知名。后刘以臬使莅浙，屡致书存问。及卒，亲为文”
以遣祭焉。